open-index/open-wikipedia-markdown huggingface dataset:
Australialaiset kielet

**Australialaiset kielet** ovat Australian alkuperäiskansojen käyttämiä kieliä, jotka kuuluvat moneen eri kielikuntaan. 1800-luvulla australialaisia kieliä oli 350–750, mutta kielien määrä on vähentynyt alle 150:n. Australian viranomaisten arvion mukaan maassa on yli 250 alkuperäiskieltä, joista vain 123 on edelleen käytössä. Näistä puolestaan vain 12 opetetaan aktiivisesti lapsille, mikä tekee niiden tilanteesta suhteellisen stabiilin.

Vuonna 2018 ehdotettiin, että australialaisten kielten alkukoti sijaitsee Burketownissa, Queenslandin osavaltiossa. 

Tasmanian alkuperäiskieliä ei lasketa kuuluvan australialaisiksi kieliksi.

## Luokittelu
Suurin australialainen kieliryhmä on pama-nyungan kieliryhmä, tosin siihen luokiteltavien kielten määrittelystä kiistellään. Pama-Nyungan ryhmään kuuluvat kielet kattavat valtaosan Australian mantereesta; noin 90 % koko mantereen pinta-alasta. Muihin kieliryhmiin kuuluvia kieliä puhutaan lähinnä Australian pohjoisosissa. Eri kielten erot voivat olla huomattavia, mutta australialaisilla kielillä on erityisesti ääntämyksellisiä samankaltaisuuksia.

Australialaisiin kieliin luetaan joskus myös tasmanialaiset kielet, jotka hävisivät kun suurin osa tasmanialaisista menehtyi mustan sodan seurauksena.

## Piirteitä
Australian eristäytyneestä sijainnista johtuen australialaisissa kielissä on joitakin yhteisiä ja yleisiä piirteitä, jotka ovat muissa maailman kielissä harvinaisia. Tällaisia piirteitä ovat mm.:

* melko vapaa sanajärjestys ja polysynteettisyys
* ergatiivisuus
* puhujan ja kuulijan välisen mahdollisen sukulaisuussuhteen vaikuttaminen kieleen

## Lähteet

## Aiheesta muualla
*Ethnologuen lista australialaisista kielistä
*Australialaisten kielten kartta
Fletcher vastaan Peck

**Fletcher vastaan Peck** () on Yhdysvaltain korkeimman oikeuden vuonna 1810 antama päätös, joka toimii ennakkotapauksena korkeimman oikeuden oikeudelle kumota osavaltioiden lakeja Yhdysvaltain perustuslain vastaisina.

Kyseessä oli vuonna 1795 tehty maakauppa, jossa georgialaiset kansanedustajat myivät 35 miljoonaa eekkeriä (noin 140&nbsp;000 km²) maata yksityisille ostajille, jotka myivät maata edelleen. Alkuperäinen kauppahinta oli 1,5 senttiä eekkeriltä. Kyseessä oli Yazoo-nimellä tunnettu alue, joka oli nykyisten Alabaman ja Mississippin alueilla. Kävi ilmi, että suurin osa kaupan puolesta äänestäneistä edustajista oli lahjottu, ja seuraavana vuonna osavaltion uusi parlamentti sääti lain, jolla kauppa kumottiin. John Peck oli ostanut kyseessä olevaa maata kolmannelta osapuolelta ja myynyt sitä edelleen Robert Fletcherille sillä lupauksella, että vuoden 1796 laki ei koskenut maata. Näin ei kuitenkaan ollut, ja Fletcher haastoi Peckin oikeuteen. Liittovaltion tuomioistuin päätti tapauksen Peckin hyväksi, jolloin Fletcher valitti siitä korkeimpaan oikeuteen.

Oikeus päätti äänin 4–1 (tuomareita oli seitsemän, joista kaksi ei osallistunut tapauksen käsittelyyn), että kaupan mitätöinyt laki oli vastoin perustuslain sopimuspykälää (*Contract Clause*), ja se kumottiin. Vaikka alkuperäiseen kauppaan oli liittynyt korruptiota, olivat Peckin tekemät kaksi kauppaa laillisia. Oikeuden lausunnon kirjoittaneen oikeuden puheenjohtajan John Marshallin mukaan oikea tapa puuttua korruptioon oli äänestäminen, ja tapauksessa oli kyse vain omistusoikeudesta, johon ei voitu puuttua lainsäädännöllä.

## Lähteet
*

### Viitteet

## Aiheesta muualla
*
Owl City

**Owl City** on yhdysvaltalaisen laulaja-lauluntekijä Adam Youngin perustama eletronic/synthpop -projekti. Hän perusti sen vuonna 2007 Owatonnassa, Minnesotassa. Young loi projektin tehtyään musiikkia vanhempiensa kellarissa. Adam Young levitti musiikkiaan MySpacen kautta ennen kuin solmi levytyssopimuksen Universal Republicin kanssa. Owl City on tehtynyt musiikkia mm. elokuviin Räyhä-Ralf, Croodit ja Smurffit 2.

Owl City tuli tunnetuksi singlensä "Fireflies" ansiosta, joka ylsi top 25 -listojen kärkeen monessa maassa, myös Suomessa.

## Diskografia
### Albumit
* 2007: Of June (EP)
* 2008: Maybe I’m Dreaming
* 2009: Ocean Eyes
* 2010: Ocean Eyes Deluxe
* 2011: All Things Bright and Beautiful
* 2012: Shooting Star EP
* 2012: The Midsummer Station
* 2013: The Midsummer Station Acoustic (EP)
* 2014: Ultraviolet (EP)
* 2018: Cinematic

### Singlet
* "Fireflies" (2009)
* "Vanilla Twilight" (2010)
* "Strawberry Avalanche" (2009)
* "Umbrella Beach" (2009)
* "Hot Air Balloon" (2009)
* "Peppermint Winter" (2010)
* "Alligator Sky" (2011)
* "Deer in the Headlights" (2011)
* "Galaxies" (2011)
* "Good Time" (mukana Carly Rae Jepsen) (2012)
* "Beautiful Times" (mukana Lindsey Stirling) (2014)

### Musiikkivideot
* "Early Birdie" (2008)
* "Fireflies" (2009)
* "Vanilla Twilight" (2010)
* "Umbrella Beach" (2010)
* "To The Sky" (2010)
* "Alligator Sky" (2011)
* "Deer in the Headlights" (2011)
* "Good Time" (mukana Carly Rae Jepsen) (2012)
* "Shooting Star" (2012)
* "When Can I See You Again" (2012)
* "Shine Your Way" (mukana Yuna) (2013)
* "Beautiful Times" (mukana Lindsey Stirling) (2014)
* "Wolf Bite" (Visualizer) (2014)
* "Up All Night" (Visualizer) (2014)

## Lähteet

## Aiheesta muualla
* Virallinen kotisivu
* Owl City MySpacessa
Alkuperäisasukasjäljittäjät

**Alkuperäisasukasjäljittäjät** olivat Australian aboriginaaleja, jotka palvelivat Ison-Britannian alaisuudessa jäljittäjinä ja poliisijoukkoina. He olivat erinomaisia jäljittäjiä johtuen heidän kiertelevästä elämäntavastaan, Australian rajaseutusodissa he osoittautuivat tehokkaiksi yksiköiksi toiminnassa muita aboriginaaleja vastaan, tosin he syylistyivät useisiin verilöylyihin aboriginaaleja vastaan kohdistettujen kostotoimenpiteiden aikana. 

## Historia
### Jäljittäjät
Ensimmäisen kerran aboriginaaleista värvättyjä jäljittäjiä lienee käytetty vuonna 1834 Länsi-Australiassa kun kaksi aboriginaalijäljittäjää värvättiin etsimään kadonnutta kymmenvuotiasta poikaa Fremantlessa. Toinen tunnettu tapaus, jossa käytettiin aboriginaalijäljittäjiä, oli kolmen lapsen katoaminen Wimmerassa. Aboriginaalijäljittäjä nimeltä Djungadjinganook löysi heidät yhdeksän päivän etsimisen jälkeen. Kadonneiden etsimisen lisäksi monet Australian sisäosia tutkineet retkikunnat käyttivät aboriginaalijäljittäjiä.

### Ratsupoliisi
Ensimmäinen alkuperäisasukasratsupoliisiyksikkö perustettiin vuonna 1842 Victoriassa Port Phillipin alueella. Heitä käytettiin turvaamaan kultaesiintymiltä Melbourneen tulevia retkikuntia. Lisäksi eurooppalaiset uskoivat, että koulutetut aboriginaalit hylkäisisivät kiertelevän elämäntapansa ja asettuisivat aloilleen, jolloin he toimisivat esimerkkinä myös muille aboriginaaleille.

## Lähteet
Gunnar Strömstén

**Gunnar Valfrid Strömstén** (23. tammikuuta 1885 – 10. joulukuuta 1963) oli suomalainen pikaluistelija.

Strömstén sijoittui yleisluistelun MM-kilpailuissa toiseksi Helsingissä 1906 ja ensimmäiseksi Trondheimissä 1907. Vuoteen 1907 saakka ei kuitenkaan jaettu mitaleita ja mestaruusarvoonkin vaadittiin vähintään kolme matkavoittoa. Strömstén saavutti kaksi ja jakoi 500 m voiton norjalaisen Steenin kanssa molempien luisteltua 48,0. 500 metrin voitosta järjestettiin kuitenkin uusinta, jossa Steen oli parempi ajalla 47,4. Kahden matkavoiton ansiosta Strömstén sai Trondheimissa kuninkaanmaljan. Strömsen voitti kisoissa 5&nbsp;000 metrin matkan ajalla 9.27,6 ja 10&nbsp;000 metrin matkan ajalla 19.09,4. Davosin MM-kilpailuissa 1908 hän sijoittui neljänneksi ja Helsingissä 1910 seitsemänneksi. Vuonna 1912 hän sai hopeaa sekä Tukholman EM-kilpailuissa että Oslon MM-kilpailuissa. Seuraavana vuonna hän sijoittui Helsingin MM-kilpailuissa kahdeksanneksi. Vuoden 1922 Helsingin EM-kilpailuissa hän keskeytti. 

Strömstén voitti yleisluistelun Suomen-mestaruuden 1907 ja 1913. Vuoden 1906 SM-kisoissa hän oli voittanut 5&nbsp;000 metrin matkan ajalla 9.26,8, mutta mestaruus meni kaksi matkaa voittaneelle Johan Wikanderille. Seuraavana vuonna Strömsén oli nopein 500 metrillä ajalla 48,2 sekä 5&nbsp;000 metrillä ajalla 9.08,2, mikä riitti SM-kultaan. Vuonna 1913 Strömsen voitti 1&nbsp;500 metriä, jossa hän luisteli 2.36,8 sekä 10&nbsp;000 metriä, jonka voittoaika oli 19.18,0. Hän keräsi kisoissa yhteensä 6 sijapistettä, mikä toi hänelle toisen SM-kullan. Seuraavana vuonna Strömsén oli nopein vielä 500 metrillä ajalla 48,9.

Strömstén teki urallaan kolme Suomen-ennätystä. Vuonna 1906 hän paransi Franz Fredrik Wathénin kotimaan ratojen 1&nbsp;500 metrin ennätystä 2,2 sekunnilla aikaan 2.30,8. Ennätys pysyi voimassa vuoteen 1909, jolloin Arne Schrey rikkoi sen. Vuonna 1908 Strömstén rikkoi Wathénin kansainvälisten ratojen 10&nbsp;000 metrin Suomen-ennätyksen 40 sekunnilla. Uusi ennätys oli 18.04,0. Se pysyi voimassa 14 vuotta, kunnes Waldemar Bergström paransi sitä vuonna 1922. Strömstén luisteli 1912 5&nbsp;000 metrillä uuden kansainvälisten ratojen Suomen-ennätyksen 8.53,3. Vanha Wathénin ennätys parani 4,7 sekunnilla. Strömsténin ennätys rikkoutui kaksi vuotta myöhemmin, kun Julius Skutnabb saavutti ajan 8.46,0.

## Lähteet
Augmentti (ruotujakolaitos)

**Augmentti** (myös **aputila**, **akumentti**, **akumenttitalo**) oli ruotujakoisessa sotalaitoksessa ratsutilalle määrätty aputila, joka maksoi veronsa päätilalle, jos tämän omat verot eivät riittäneet ratsumiehen ja hevosen kustannuksiin. 

## Katso myös
* Veropalkkalaitos

## Aiheesta muualla
*
Kirkjubøurin kivi

**Kirkjubøurin kivi** (FR 1) on riimukivi, joka löytyi Pyhän Olavin kirkosta Kirkjubøuristä Färsaarilta. Se löytyi vuonna 1832 ja on ajoitettu viikinkiaikaan. Nykyään se on Färsaarten Kansallismuseossa Torshavnissa yhdessä muitten Färsaarilta löytyneiden riimukivien kanssa.

Muinaisnorjaksi kivessä lukee: *... ... Vígulfi(?) unni róa*. Suomeksi se on suurin piirtein: *... ... antakoon rauhan Vígulfille*.
Joe Cada

**Joseph "Joe" Cada** (s. 18. marraskuuta 1987) on yhdysvaltalainen pokeriammattilainen, joka voitti vuoden 2009 World Series of Pokerin pääturnauksen. Turnauksen ykköspalkinto oli 8&nbsp;546&nbsp;435 dollaria. Finaalipöydän kaksinpelissä hän kukisti yhdysvaltalaisen metsurin Darvin Moonin. Cadasta tuli 21-vuotiaana kaikkien aikojen nuorin pääturnauksen voittaja.

Elokuussa 2009 Cada solmi sponsorisopimuksen nettipokerihuone PokerStarsin kanssa.

Marraskuussa  2009 Cadan pokeriuran turnausansiot olivat yli 8,5 miljoonaa dollaria.

## Lähteet

## Aiheesta muualla

*
Knaapi

**Knaapi** voi tarkoittaa seuraavia:

* Knaappi (myös *Knaapi*), etuoikeuksin varustettua sotilasta tarkoittava saksalaisperäinen nimitys Ruotsin ja Suomen historiassa
* Suomenkielinen sukunimi (aiemmin myös lisänimi). Tunnettuja suomalaisia nimen kantajia ovat:
**Anne  Knaapi-Lamminen (o.s. *Hakonen*, e. *Knaapi*, s. 1960), entinen kansanedustaja
**Johan Knaapi (1892–1926), jääkärimajuri
**Hintsa Knaapi (k. 1415), turkulainen porvari 1300–1400-luvuilla
** Risto Knaapi (1921–2018), maanviljelijä, opettaja ja päätoimittaja, maanviljelysneuvos.
Jerry Ferrara

**Jerry Ferrara** (s. 25. marraskuuta 1979 Brooklyn, New York, Yhdysvallat) on yhdysvaltalainen näyttelijä. Hän on näytellyt muun muassa Turtlen roolissa televisiosarjassa *[[Entourage]]*. Ferraralla on urallaan ollut myös useita elokuvarooleja. 

Ferrara syntyi Brooklynissä ja opiskeli Abraham Lincoln High Schoolissa. Hänen sukujuurensa ovat Italiassa. 

## Lähteet

## Aiheesta muualla

*
Säteriratsutila

**Säteriratsutila** eli **säterirustholli** eli **säterirustitila** on historiallinen nimitys, joka tarkoitti sellaista valtiolle (kruunulle) palautettua (peruutettua) säteritilaa, joka luovutettiin entiselle haltijalleen, jos tämä sitoutui ratsain suoritettavaan sotapalvelukseen. Säteriratsutilan aatelinen haltija sai muuten pitää säterivapautensa eli hänellä ei ollut velvollisuutta maksaa veroa siitä maatilasta, jossa hän itse asui.

Ruotsin hallitsijoista etenkin Kustaa II Aadolf ja Kristiina kuningatar lahjoittivat paljon maaverosta vapautettuja maatiloja aatelistolle, mikä vähensi huomattavasti valtiovallan tuloja. Kaarle XI:n aikana näitä maatiloja palautettiin takaisin valtiolle ja osasta niistä tehtiin säteriratsutiloja, joita oli mahdollista periä. Säteriratsutilat merkittiin maakirjoihin säterivapauksia nauttiviksi perintötiloiksi.

## Lähteet
Tilda

**Tilda** on naisen etunimi, Matilda-nimen lyhentymä. Tildan nimipäivä on 14. maaliskuuta, samana päivänä kuin Matildankin. Maaliskuuhun 2026 mennessä nimi Tilda on Suomessa Digi- ja väestötietoviraston tietojen mukaan annettu 4&nbsp;466 naiselle ja muutamalle miehelle.

## Tunnettuja Tildoja
* Tilda Huff (s. 1991), suomalainen korkeushyppääjä
* Tilda Kiianlehto (s. 1995), suomalainen näyttelijä
* Tilda Laaksonen (s. 1994), suomalainen podcast-juontaja
* Tilda Lipasti (s. 1998), suomalainen kolmiloikkaaja
* Tilda Löthman-Koponen (1874–1962), nuorsuomalainen, myöhemmin maalaisliittolainen poliitikko
* Tilda Palola (s. 2000), suomalainen pesäpalloilija
* Tilda Reunanen, *Amanda Matilda Reunanen* (1894–1965), kartanolaisuuden johtaja
* Tilda Råtts (s. 2006), suomalainen jalkapalloilija 
* Tilda Swinton, *Katherine Mathilda Swinton* (s. 1960), brittiläinen näyttelijä
* Tilda Vuori (1869–1922), suomalainen näyttelijä ja ohjaaja

## Lähteet
Dynaset

**Dynaset Oy** on 1986 perustettu Ylöjärvellä toimiva hydrauliikka-alan yritys. Tilikaudella 2011–2012 yrityksellä oli 55 työntekijää ja sen liikevaihto oli 13,1 miljoonaa euroa. Liikevaihto kasvoi edellisestä tilikaudesta miltei 31 prosenttia.

Dynaset Oy oli 2000-luvun lopulla maailman suurin hydrauligeneraattorien, -korkeapainepumppujen ja -kompressorien valmistaja. Hydrauligeneraattorilla työkoneen hydraulienergiasta voidaan kehittää sähköä. Hydraulinen korkeapainevesipumppu soveltuu esimerkiksi katujen ja putkistojen korkeapainepesuun, pölynsidontaan ja korkeapainesammutukseen. Kompaktit hydraulikompressorit tuottavat käyttövoimaa pneumaattisille työkaluille.

Dynasetin perustaja ja toimitusjohtaja Reijo Karppinen korjasi jo koululaisena autoja ja suunnitteli autohuoltoyrittäjän uraa. Sitten Karppinen innostuikin hydrauliikasta ja Dynaset Oy sai alkunsa.

Dynasetin tuotteiden valmistus tapahtuu Ylöjärvellä. Myyntiverkostona toimii useita jälleenmyyjiä kautta maailman, sekä oma vuonna 2006 avattu myyntitoimisto Hangzhoussa, Kiinassa. Yhtiöllä on 230 vientiasiakasta 43 maassa.

Dynaset Oy oli yksi vuoden 2011 Valtakunnallisen Yrittäjäpalkinnon saajista.

## Lähteet

## Aiheesta muualla
* Dynaset Oy:n verkkosivut
* Dynaset Oy:n Facebook-sivut
* Dynaset Oy:n YouTube-sivut
* Dynaset OFF-Road Areenan verkkosivut
* Dynaset OFF-Road Areenan Facebook-sivut
Moottorikelkka-freestyle

**Moottorikelkka-freestyle** on Freestyle motocrossista kehitetty moottorikelkkaurheilun muoto. Laji on esiintynyt elokuvissa kuten Slednecks, Ruff Riders ja R.O.C.K. Suosituimmat lajissa käytettävät kelkat ovat Polaris IQ 600 RR, Ski-Doo MXZ 800/Mach-Z sekä Arctic Cat Crossfire 8.

Levi LaVallee oli ensimmäinen maailmassa, joka teki onnistuneen tuplabackflipin X Games 2009 -tapahtuman aikana.

## Katso myös
*Moottorikelkkaenduro
*Snowcross
Baseballin SM-sarja 1994

Vuonna 1994 pelattiin Baseballin SM-sarjan 13.kausi. Loppuottelusarjassa kohtasivat Piraijat Riihimäeltä ja Espoon Athletics. Piraijat vei mestaruuden ensimmäisen kerran pääkaupunkiseudun ulkopuolelle.

## Runkosarja

## Loppuottelut

## Lähteet

* Otava, MMM 1995 s.486 ()
Lullaby (Jewelin albumi)

**Lullaby** on yhdysvaltalaisen laulaja-lauluntekijä Jewelin albumi vuodelta 2009. Albumi koostuu pääosin kehtolauluista, joista osa on Jewelin itsekirjoittamia kappaleita ja osa cover-versioita.

Jewel on sanonut, että albumi sopii sekä lapsille että aikuisille. "Se ei ole pelkästään lastenlevy - se on tunnelmalevy. Albumin musiikki rauhoittaa lapsia, mutta myös aikuiset voivat nauttia siitä ja rentoutua sen parissa."

Albumi ylsi Yhdysvalloissa Billboard 200 -listan sijalle 117.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Arviot
* Allmusic: 

## Lähteet
U2 360° Tour

**U2 360° Tour** oli irlantilaisen rock-yhtye U2:n vuosina 2009–2011 järjestämä kiertue, joka seurasi yhtyeen vuoden 2009 studioalbumia *[[No Line on the Horizon]]*. Kiertueella U2 konsertoi stadioneilla Pohjois- ja Etelä-Amerikassa, Euroopassa, Australiassa, Uudessa-Seelannissa ja Afrikassa. Kiertue sai nimensä ympyränmuotoisesta lavarakennelmasta ja siitä, miten yleisö sijoittui konserttilavan ympärille. Kiertueen lavarakennelma The Claw oli 50 metriä korkea ja koostui äänentoistojärjestelmästä sekä laajenevasta lieriönmuotoisesta videonäytöstä, ja se on suurin koskaan rakennettu lavarakennelma.

Kaikki kiertueen konserteista olivat loppuunmyytyjä. Moni konserteista myytiin loppuun vain minuuteissa lipunmyynnin alkamisen jälkeen. The Claw -rakennelman vaativan rakentamisen ja kuljettamisen vuoksi yhtyeellä oli kiertueen aikana käytössään kolme erillistä lavarakennelmaa. Konserttien 360-asteinen tuotanto kasvatti monien stadioneiden yleisökapasiteettia jopa 25 prosentilla, minkä johdosta U2 teki yleisöennätyksiä yli 60 konsertissaan.  U2 360° Tourin show käsitti monia eri teemoja: eräs näistä oli ulkoavaruus, sillä The Claw muistutti ulkoisesti avaruusalusta. Konserteissa esitettiinkin muun muassa videoviestejä Kansainväliseltä avaruusasemalta. Konserttien yhteiskuntapoliittisia puolia edustivat muun muassa Desmond Tutun ja Aung San Suu Kyin videoviestit. Myös yhtyeen settilista vaihteli: vuoden 2010 konserteissa esitettiin julkaisemattomia kappaleita, ja vuonna 2011 yhtye soitti enemmän 1990-luvun kappaleitaan juhlistaakseen 20 vuotta täyttänyttä albumiaan *[[Achtung Baby]]*.

Kiertue käynnistyi 30. kesäkuuta 2009 Barcelonasta, Espanjasta ja päättyi 30. heinäkuuta 2011 Monctoniin, Kanadaan. Yhtye taltioi vuoden 2009 lokakuussa konserttinsa Kalifornian Pasadenassa Rose Bowl -stadionilla konserttivideoksi *[[U2 360° at the Rose Bowl]]*. Konsertti esitettiin myös suoratoistona YouTube-sivustolla. U2 360° Tour keräsi positiivisia arvioita niin yhtyeen faneilta kuin kriitikoiltakin, ja se oli päättyessään rikkonut lukuisia ennätyksiä. U2 360° Tour on muun muassa kaikkien aikojen tuottoisin konserttikiertue yli 736 miljoonan dollarin lipputuloillaan, sekä kaikkien aikojen eniten yleisöä kerännyt (yli 7,2 miljoonaa myytyä lippua) konserttikiertue.

## Helsingin 2010 konsertti

Helsingin olympiastadionin konsertit 20. ja 21. elokuuta 2010 valtasivat ennätyksellisen suuret konserttiyleisöt. Helsingin konsertti on vuonna 2009 alkaneen kiertueen 36. kaupunki. Kahtena konserttipäivänä arvioitiin osallistuvan yhteensä yli 104 000 kuulijaa. Innokkaimmat fanit olivat jonottaneet konserttiin pääsyä jo keskiviikosta 18. elokuuta lähtien. Edellisen kerran U2 esiintyi Suomessa vuonna 1997. U2:n kaksi Helsingin-konserttia olivat kiinnostaneet ihmisiä eri puolilla Eurooppaa. Esimerkiksi lauantaille myytiin pelkästään Baltian maihin 4 000 lippua. Paikalle saapuivat myös Viron presidentti Toomas Hendrik Ilves ja pääministeri Andrus Ansip.

## Lähteet

## Aiheesta muualla

* U2 360° U2:n virallisilla sivuilla 
* Amnesty kiertueella U2:n kanssa
Pielaveden ortodoksinen kirkko

**Pielaveden ortodoksinen kirkko**, eli **Apostolien Pietarin ja Paavalin kirkko** (vanhalta nimeltään **Apostolien Pietarin ja Paavalin sekä pappismarttyyri Blasioksen kirkko**) on Pielaveden kunnassa sijaitseva ortodoksinen kirkko. 

Se on rakennettu rakennusmestari W. Korhosen Laatokan Valamon luostarin Pyhän Johanneksen skiittaa varten laatimien piirustusten pohjalta. Apulaispiispa Paavalin johdolla rakennus vihittiin käyttöön helmikuussa 1958. Kirkko on peruskorjattu kesällä 2008. 

Kirkkon on sijoitettu Ägläjärven kirkosta (Ägläjärven Apostolien Pietarin ja Paavalin kirkko) jatkosodan lopulla 1944 evakuoitu kynttiläkruunu. Ikonostaasin kehikko on Mikkelin entisestä varuskuntakirkosta.

Pielaveden ortodoksinen kirkko toimii ortodoksisen kirkon Kuopion ja Karjalan hiippakunnan, Kuopion ortodoksisen seurakunnan Pieleveden seudun pyhäkkönä. Praasniekkaa  vietetään vuosittain 29. kesäkuuta.

## Lähteet
Pielaveden ortodoksinen seurakunta

**Pielaveden ortodoksinen seurakunta** oli Pielavedellä, Maaningalla ja Keiteleellä toiminut ortodoksinen seurakunta, joka yhdistettiin Kuopion ortodoksiseen seurakuntaan vuoden 2005 alusta. 

Pielaveden ortodoksinen kirkko on pyhitetty apostoleille Pietari ja Paavali ja sen suunnitteli rakennusmestari W. Korhonen Laatokan Valamon luostarin Johannes Kastajan skiitan piirustusten mukaan. Kirkko vihittiin käyttöönsä 6. heinäkuuta 1958.

Suomen ortodoksisen kirkon seurakuntajako on vuodelta 1950, ja Pielaveden seurakunnan yhdistäminen sen omasta aloitteesta Kuopion seurakuntaan oli ensimmäinen vuoden 1950 jakoon  tehty muutos. Seurakuntien yhdistämisen syynä oli Pielaveden seurakunnan jäsenmäärän jatkuva pieneneminen ja taloudellisten toimintaedellytysten heikkeneminen. Seurakunnan tulos oli vuosina 1998—2002 ollut keskimäärin 8000 euroa alijäämäinen huolimatta keskusrahaston merkittävästä tuesta. Lakkauttamishetkellä seurakunnassa oli noin 600 jäsentä.

## Lähteet
Suomalaisten nimien kirjainasu venäjänkielisessä tekstissä

**Suomalaisten nimien kirjainasu venäjänkielisessä tekstissä** ilmenee seuraavasta taulukosta. Transkriptiotaulukko käsittää suomalaisten nimien ohella myös Suomessa esiintyvän ruotsinkielisen nimistön kirjoittamisen kyrillisin aakkosin.

Taulukossa on esitetty kirjainten ja kirjainyhdistelmien venäjänkieliset vastaavuudet Kotimaisten kielten tutkimuskeskuksen suositusten mukaisesti siinä muodossa, kuin ne on esitetty *[[Kielikello]]*-lehdessä.

"Transkriptiokaavan kaksi tärkeintä periaatetta ovat seuraavat:
# Suomen kielen pitkän vokaalin merkitsemiseen käytetään kaikissa asemissa johdonmukaisesti kahta venäläistä kirjainmerkkiä.
# Henkilön- ja paikannimien välillä ei tehdä eroa, vaan maantieteelliset nimet siirretään kyrilliseen asuun samoin perustein kuin muukin nimistö."

"Kaava pyrkii välttämään kirjavuuden lisääntymistä. Tämän vuoksi on soveltuvin kohdin käytetty ohjeena virolaisten erisnimien voimassa olevaa kyrillistä transkriptio-ohjetta sekä otettu huomioon Neuvostoliitossa jo vakiintunut käytäntö suomalaisten nimien siirtämisessä."

"Hankalin ongelma ovat suomen kielen pitkät vokaalit *yy*, *ää* ja *öö*, diftongit ja *j*-alkuiset yhtymät."

__NOTOC__
## Katso myös
* Venäjän translitterointi
* Suomalaisten nimien kirjainasu ukrainankielisessä tekstissä

## Lähteet
* *Kielikello* nro 10, s. 3–7.

### Viitteet

## Kirjallisuutta
* Kahla, Martti (toim.): *Suomalaisten henkilönnimien kyrillinen siirrekirjainnusopas. Справочник по русской передаче финляндских личных имен и фамилий.* Kotimaisten kielten tutkimuskeskuksen julkaisuja, 53. Valtion painatuskeskus, Helsinki. 1977. . 

## Aiheesta muualla
* Ruotsalaisten nimien kirjoittaminen venäjänkielisessä tekstissä 
* Muunkielisten nimien kirjoittaminen venäjänkielisessä tekstissä 
* Translitterointityökalu
SAT

**SAT** tai **Sat** voi tarkoittaa seuraavia:

* SAT, yhdysvaltalainen yliopistovalmiutta mittaava koe

;lyhenteenä:
* SAT, Sisu Auto. suomalainen autotehdas
* SAT, Suomen Aseveljien Työjärjestö, jatkosodan aikainen propaganda- ja tiedustelujärjestö
* Sindicato Andaluz de Trabajadores (Andalusian työläisten liitto), espanjalainen ammattiliitto
* sat, santalin kielen ISO 639-3 -koodi

;henkilönnimenä:
* Opan Sat (s. 1987), venäläinen vapaapainija 
* Sat, oik. *Karim Haddouche* (s. 1975), ranskalainen räppäri
Kongon Akseli

**Kongon Akseli** on Jouko Aaltosen ohjaama, vuonna 2009 valmistunut suomalainen dokumenttielokuva. Elokuva kertoo suomalaisista laivamiehistä Kongo-joella 1900-luvun alussa. Elokuvaa kuvattiin Kongon demokraattisessa tasavallassa ja Belgiassa.

## Synopsis

Kongo-joella työskenteli 1800-luvun lopussa ja 1900-luvun alussa 200–300 suomalaista laivamiestä. *Kongon Akseli* -elokuva kertoo heistä erään, Akseli Leppäsen (1879–1938) elämäntarinan. Leppänen kohtaa Suomessa epäonnea yksityiselämässään. Belgialaisten kuninkaan Leopold II:n siirtomaahallinto pestaa Skandinaviasta konemiehiä palvelukseensa Kongo-joelle, jonne myös Akseli Leppänen lähtee työskentelemään. Saavuttuaan Belgian Kongoon hyväsydäminen Leppänen kohtaa kolonialismin julman todellisuuden, joka laittaa lopulta myös hänen omat asenteensa koetukselle. Elokuva perustuu Akseli Leppäsen päiväkirjoihin, valokuviin ja vanhoihin arkistofilmeihin.

## Tuotantoryhmä

* Ohjaus: Jouko Aaltonen
* Käsikirjoitus: Jouko Aaltonen, Seppo Sivonen
* Kuvaus: Timo Peltonen
* Leikkaus: Samu Heikkilä
* Äänisuunnittelu: Martti Turunen
* Musiikki: Tapani Rinne
* Tuottaja: Pertti Veijalainen
* Tuotantoyhtiö: Illume Oy

## Aiheesta muualla

*illume.fi 
*Suomen Elokuvasäätiö Kongon Akseli Suomen Elokuvasäätiön verkkosivustolla

## Lähteet
Luoto (täsmennyssivu)

**Luoto** voi viitata johonkin seuraavista:

* luoto, pienen saaren yleisnimitys
* Luoto, kunta Suomessa
* Luoto, Hailuodon kunnan entinen nimi
* Luoto, saari Helsingissä 
* Luoto, luonnonsuojelualueena toimiva saari Nokialla
* Luoto, höyrylaiva ''Rannikon'' entinen nimi
* Luoto Company, suomalainen sovelluskehityksen konsultointia tekevä asiantuntijatoimisto
* Luoto, sukunimi. Seuraavat suomalaiset henkilöt, ellei toisin mainita, ovat tunnettuja nimenkantajia:
**Anna Luoto (1922–2014), kirjailija
**Anne Luoto, *Emilia*, pop- ja rock-laulaja
**Erkki Luoto (1905–1980), kauppias ja yritysjohtaja, kauppaneuvos
**Iiro Luoto (s. 1984), amerikkalaisen jalkapallon pelaaja
**Joona Luoto (s. 1997), jääkiekkoilija
**Kaarlo Luoto (1875–1947), toimittaja ja kirjailija
**Lassi Luoto (s. 1986), jalkapalloilija
**Lauramaija Luoto, lapsinäyttelijä
**Lauri Luoto (oik. *Bruno* tai *Väinö Sjögren* (, 1886 tai 1889–1938), neuvostoliitonsuomalainen kirjailija
**Leo Luoto (s. 1952), iskelmälaulaja
**Mico Luoto (s. 2001), jääkiekkoilija
**Mika Luoto (s. 1969), keilaaja
**Mika Luoto (s. 1973), triathlonisti
**Olavi Luoto (1927–2017), keskimatkojen juoksija
**Oskari Luoto (s. 2002), jääkiekkoilija
**Patricia Luoto (s. 1997), ruotsalainen jalkapalloilija
**Pentti Luoto (s. 1934), kestävyysjuoksija
**Petteri Luoto (s. 1974), keittiömestari
**Reima T. A. Luoto (s. 1940), tiedotuspäällikkö ja tietokirjailija
**Santtu Luoto (s. 1964), tuottaja ja tietokirjailija
**Teemu Luoto (s. 1941), keramiikkataiteilija
**Valtter Luoto (1936–2021), helluntailiikkeen vaikuttaja, toimittaja ja seurakuntaneuvos.
Wäinö Wickström

**Wäinö Waldemar Wickström** (19. tammikuuta 1890 Mikkeli – 13. helmikuuta 1951 Helsinki) oli suomalainen pikaluistelija ja kauppaneuvos (1950).

Wickström osallistui yleisluistelun MM-kilpailuihin ensimmäisen kerran Helsingissä 1906 joutuen keskeyttämään. Oslon MM-kilpailuissa 1909 hän sijoittui kahdeksanneksi. Vuonna 1910 hän oli neljäs Viipurin EM- ja viides Helsingin MM-kilpailuissa. Vuonna 1913 hän sijoittui neljänneksi Helsingissä järjestetyissä MM-kilpailuissa. Oslon MM-kilpailuissa 1914 hän sai pronssia.

Wickström voitti yleisluistelun Suomen-mestaruuden 1911 ja 1912. Vuonna 1911 hän oli nopein 1&nbsp;500 metrillä ajalla 2.41,2 ja 5&nbsp;000 metrillä ajalla 9.16,6. Seuraavana vuonna hän voitti kaikki matkat. 500 metrin voittoaika oli 46,2, 1&nbsp;500 metrin 2.37,3 ja 5&nbsp;000 metrin 9.23,5. Wickström voitti SM-kisoissa 500 metrin matkavoiton myös vuosina 1910 (aika 52,2), 1913 (49,1), 1916 (47,0) ja 1917 (48,1).

Wickström luisteli vuonna 1910 uuden 10&nbsp;000 metrin kotimaan ratojen Suomen-ennätyksen ajalla 19.08,8. Jussi Viinikaisen vanha ennätys parani 0,6 sekunnilla. Wickström paransi ennätystä vuonna 1913 lukemiin 18.35,2. Hän piti ennätystä nimissään vielä seuraavaan vuoteen, jolloin Bruno Ravander onnistui parantamaan sitä. Vuonna 1912 Wickström sivusi Franz Fredrik Wathénin 500 metrin kotimaan ratojen Suomen-ennätystä ajalla 46,2 ja teki 1&nbsp;500 metrillä uuden kotimaan ratojen Suomen-ennätyksen 2.27,3, joka paransi Johan Wikanderin vanhaa ennätystä 2,3 sekunnilla. Clas Thunberg onnistui lopulta rikkomaan Wickströmin ennätyksen vuonna 1916.

Työuransa Wickström teki konekaupan ja -teollisuuden alalla.

## Lähteet
Shinanojoki

**Shinanojoki** () on Japanin pisin joki. Se on 367 kilometriä pitkä ja virtaa Naganon prefektuurin Kobushivuorelta Niigatan prefektuuriin ja laskee Japaninmereen. Joen valuma-alueen laajuus on 11&nbsp;900 neliökilometriä. Yläjuoksullaan Naganon prefektuurin puolella se tunnetaan nimellä **Chikumajoki** (). Sillä on lukuisia sivujokia, mukaan lukien Sai ja Uono.

Vuonna 1923 Shinanojoen ja Japaninmeren välille rakennettiin Ōkōzun kanava suojaamaan joen alajuoksun tasankoa kevättulvilta.

## Lähteet

## Aiheesta muualla

* 信濃川河川事務所
OSx86

**OSx86** on vapaan ohjelmiston projekti, jonka tavoitteena on kääntää Applen Macintosh-tietokoneiden macOS -käyttöjärjestelmää IBM PC -yhteensopiville tietokoneille. Projekti alkoi vuoden 2005 kesäkuussa kun Worldwide Developers Conference ilmoitti, että Apple tulisi siirtymään PowerPC-prosessoreista Intel-mikroprosessoreihin. Projektin mahdollistaa se, että macOS -käyttöjärjestelmän ydinosat, Darwin ja sen XNU-ydin ovat avointa lähdekoodia.

Tietokone, joka on rakennettu toimimaan macOS:n kanssa ilman Applen lupaa on tunnettu nimellä **Hackintosh**, joka on sanojen hakkeroida (Hack)- ja Macintosh-yhdistelmä.

## Tekniikat
MacOS -käyttöjärjesetelmän asettamiseen ja sovittamiseen tavalliseen Windows-tietokoneeseen on käytetty erilaisia tekniikoita. Keskeisempänä teknisenä ongelmana on se, että Macintosh-tietokoneissa PC-yhteensopivien koneiden BIOS on korvaattu Extensible Firmware Interface -laiteohjelmistolla. Nykyiset menetelmät mahdollistavat käyttöjärjestelmän asennuksen suoraan vähittäiskaupassa myytävältä "Retail" asennuslevyltä.

* Darwinin XNU-ytimen uudelleenkääntäminen avoimesta lähdekoodista.
* Laitekohtaisten ajureiden eli *kextien* kehittäminen ei-yhteensopiville komponenteille.
* Extensible Firmware Interfacen emuloiminen, muun muassa alkulatausohjelmalla.

## Kloonivalmistajia
* Psystar
* PearC 
* Quo Computing 
* RussianMac 
* OpeniMac 
* MacIntelligent 

## Lähteet

## Aiheesta muualla
* OSx86
* Hackintosh.org - Thinking diffrent on a new level
The Cool Kids

**The Cool Kids** on alternative-hiphopryhmä Yhdysvalloista. Ryhmään kuuluvat Antoine "Mickey Rocks" Reed (kotoisin Mattesonista, Illinoisissa) ja Evan "Chuck Inglish" Ingersoll (kotoisin Mount Clemensistä, Michiganissa).  Itseään "uudeksi mustaksi Beastie Boysien versioksi" kutsuva "Cool Kids" on julkaissut musiikkiaan MySpacen kautta, mutta heillä on myös oma levy-yhtiö, C.A.K.E. Recordings.

## Diskografia
### Albumit
* *[[When Fish Ride Bicycles]]* (2011)

### EP:t
* *Totally Flossed Out EP*
* *The Bake Sale* (2008)
* *Merry Christmas* (2009)

### Mixtapet
* *That's Stupid!* (2007)
* *Cool Ass Ninjas* (2008)
* *[[Gone Fishing]]* (2009)
* *[[Tacklebox]]* (2010)

### Singlet
* "Black Mags" (2007)
* "Delivery Man" (2008)
* "Pennies" (2008)
* "Bundle Up" (2011)
* "Swimsuits" (mukana Mayer Hawthorne) (2011)
* "Im Doggin" (2012)

## Aiheesta muualla

* Viralliset sivut
*
Smurffien joulu

**Smurffien joulu** on Smurffien albumi. Se julkaistiin vuonna 1997 ''Tanssihitit Vol 3:n'' mukana.

## Kappaleet
# "Kulkuset" ("Jingle Bells")
# "Petteri Punakuono" ("Rudolph the Red-Nosed Reindeer")
# "Kun Joulupukki suukon sai" ("I Saw Mommy Kissing Santa Claus")
# "Valkea joulu" ("White Christmas")
Kanahaukat

**Kanahaukat** (Accipitrinae) on haukkojen heimoon kuuluva petolintujen alaheimo. Ryhmä sisältää pieniä ja keskikokoisia lajeja, joilla on pyöreäpäiset, lyhyet siivet ja pitkä pyrstö. Kanahaukat ovat vikkeliä ja aktiivisia lintuja, jotka elävät pääosin metsissä. Useimmat lajit saalistavat ainoastaan muita lintuja, osa myös liskoja, sammakoita ja nisäkkäitä. Ne lähestyvät saalista piilosta ja tekevät nopean syöksyn uhrin tappamiseksi.

## Suvut
* Lintuhaukat *Accipiter*
* Australaasiankanahaukat *Erythrotriorchis*
* *[[Megatriorchis]]*
* *[[Urotriorchis]]*

## Lähteet
Hiirihaukat (alaheimo)

**Hiirihaukat** (Buteoninae) on haukkojen heimoon kuuluva petolintujen alaheimo. Lajit ovat suurikokoisia, leveäsiipisiä, tavallisesti tummanruskeita petolintuja, jotka tunnetaan liitolennostaan. Ne muistuttavat paljon kotkien suvun (*Aquila*) edustajia, vaikka ovatkin paljon pienempiä, eikä niillä ole samanlaista vahvaa nokkaa ja isoja kynsiä kuin kotkilla. Hiirihaukkojen ruumiin pituus on noin 50 senttiä ja siipien kärkiväli 1–1,5 metriä.

Hiirihaukkojen elinympäristöä ovat avoimet metsä- ja vuoristoseudut. Ne saalistavat pääosin pieniä jyrsijöitä ja matelijoita, joskus myös haaskaa ja muita lintuja.

## Suvut
* Hiirihaukat *Buteo*
* *[[Busarellus]]*
* Pitkäsiipihaukat *Butastur*
* Luhtahaukat *Buteogallus*
* Deguhaukat *Geranoaetus*
* *[[Geranospiza]]*
* Sirkkahaukat *Ictinia*
* *[[Kaupifalco]]*
* Viidakkohaukat *Leucopternis*
* Mustaruostehaukat *Parabuteo*
* *[[Rostrhamus]]*
* *[[Rupornis]]*

## Lähteet
* 

### Viitteet
Kyle Gallner

**Kyle Steven Gallner** (s. 22. lokakuuta 1986 West Chester, Pennsylvania) on yhdysvaltalainen näyttelijä. Hänen tunnetuimpia roolejaan ovat Cassidy Casablancas sarjassa *[[Veronica Mars]]*, sekä Matt Campbell kauhuelokuvassa *[[The Haunting in Connecticut]]*.

## Nuoruus
Gallner syntyi ja varttui West Chesterissä, Pennsylvaniassa. Hänellä on isosisko, pikkusisko ja pikkuveli. Gallner kävi East High School -lukiota West Chesterissä, mutta keskeytti opintonsa luodakseen uraa näyttelijänä.

## Ura
Gallnerin ura käynnistyi, kun hän meni kerran siskonsa mukaan yhteen tämän koekuvauksista. Uransa alussa Gallner vieraili useissa televisiosarjoissa, kuten *[[Enkelin kosketus]]*, *[[Amyn lailla]]* ja *[[Kodinpuolustaja]]*. Vuonna 2004 hän sai roolin teinisarjasta *[[Veronica Mars]]*, jossa hän näytteli sosiopaattista Cassidy "Beaver" Casablancasia. Cassidy esiintyi sarjan ensimmäisellä kaudella vain vähän, mutta kohosi toisella kaudella yhdeksi sarjan keskeisimmistä hahmoista.

*Veronica Marsin* jätettyään Gallner on vieraillut useissa televisiosarjoissa, joista merkittävimpiä ovat hänen useamman jakson verran kestäneet esiintymisensä sarjoissa ** ja *[[Smallville]]*. Gallner on myös vieraillut muun muassa sarjoissa *[[Big Love]]*, *[[Bones]]*, *[[Kova laki: Erikoisyksikkö]]*, *[[Life (televisiosarja)|Life]]*, *[[Näkijä]]*, *[[Ratkaisija]]*, *[[Shield – lain varjolla]]* ja *[[Todistettavasti syyllinen]]*.

Gallner on esiintynyt useissa elokuvissa, mutta hänen uransa valkokankaalla huomioitiin vasta vuonna 2009, kun Gallner esitti pääosaa tositapahtumiin pohjautuvassa kauhuelokuvassa *[[The Haunting in Connecticut]]*. Elokuvan ohjaaja Peter Cornwell on kommentoinut Gallneria vapaasti käännettynä seuraavasti:

Gallnerin voi nähdä myös Colin Grayn roolissa elokuvassa *[[Jennifer's Body]]*, joka sai ensi-iltansa Suomessa 22. tammikuuta 2010. Gallnerin elokuvia ovat lisäksi muun muassa *[[Painajainen Elm Streetillä]]* -elokuvan uusi versio, jossa Gallner näyttelee Quentinin osaa, sekä *[[Beautiful Boy]]* ja *[[Magic Valley]]*.

## Yksityiselämä
Gallner asuu Los Angelesissa, Kaliforniassa parhaan ystävänsä, näyttelijä Jake Abelin kanssa. Hän harrastaa rullalautailua.

Gallnerilla on synnynnäinen sydänvika, jonka vuoksi hänelle on tehty ainakin kaksi sydänleikkausta, ensimmäinen hänen ollessaan 4-vuotias.

## Valikoitu filmografia

## Lähteet
Unkarilaisten valokuvaajien odysseia

**Unkarilaisten valokuvaajien odysseia** on näyttelykirja, joka liittyy kymmenen unkarilaissyntyisen mestarivalokuvaajan työtä esitelleeseen näyttelyyn. Tekstin on kirjoittanut dosentti Hannu Vanhanen, ja sen on julkaissut yhdessä Tampereen museoiden kanssa Valokuvakeskus Nykyaika, joka järjesti näyttelyn 7.11. – 5.12.2009.

Teoksen esittelemät viisi valokuvaajaa, Brassaï (Gyula Halász), Robert Capa (Endre Friedmann), André Kertész (Andor Kertész), László Moholy-Nagy (László Weisz) sekä Martin Munkácsi (Márton Mermelstein), kuuluvat maailman valokuvataiteen eliittiin, ja Capaa lukuun ottamatta heitä yhdistää unkarilaisuuden lisäksi aikalaisuus. Capa on syntynyt 1913, muut 1890-luvulla. Lisäksi he kaikki olivat juutalaisia ja muuttivat aikanaan pois Unkarista. 

Teoksessa ja näyttelyssä esiteltävät kuvat ovat peräisin Unkarin valokuvataiteen museosta. Kuvista Brassaïn vedokset ovat alkuperäisvedoksia, muut myöhemmin samaan henkeen tehtyjä vedoksia. Kirja kuuluu Mediamuseo Rupriikin julkaisusarjaan.

## Lähteet

## Aiheesta muualla
*Unkarilaiset mestarit Brassaï, Capa, Kertész, Moholy-Nagy, Munkácsi, näyttely ja kuvia, Valokuvakeskus Nykyaika
Friedrich Kaiser

**Friedrich Kaiser** (3. huhtikuuta 1814 Biberach – 6. marraskuuta 1874 Wien) oli itävaltalainen kirjailija, jonka teoksiin kuuluu 150 näytelmää, joista 70 ei koskaan julkaistu.

Kaiser aloitti työuransa virkamiehenä, mutta erosi virastaan vuonna 1838, jolloin hänen ensimmäiset näytelmänsä olivat jo esitetty Wienin *Leopoldstädter*-teatterissa. Vuonna 1840 Kaiser solmi sopimuksen teatterin johtajan kanssa ja kirjoitti teatterille lukuisi komedioita ja farsseja perinteiseen wieniläiseen *Volksstück*-tyyliin. Myöhäistuotannossaan hän käsitteli sosiaalisia ohjelmia kuten prostituutiota ja kirjoitti sotamarsalkka Ernst Gideon von Laudonia käsitelleen isänmaallisen näytelmän.

Keiser kirjoitti myös historialliset romaanit *Ein Pfaffenleben* (1872) ja *Unter dem alten Fritz und Kaiser Joseph* (1877).
 
## Lähteet
Martti Poikolainen

**Martti Olavi Poikolainen** (28. huhtikuuta 1929 Mikkelin maalaiskunta – 9. maaliskuuta 2012 Mikkeli) oli suomalainen taiteilija. Hän toimi aluksi mainosgraafikon, myöhemmin mainospäällikön tehtävissä mikkeliläisessä osuuskaupassa ja sarjakuvapiirtäjänä mikkeliläisessä sanomalehdessä. Hän on kuvittanut erilaisia luontokirjoja kustannusosakeyhtiö Otavalle. Hän toimi myös vuosia paikallisessa kansanopistossa taideopettajana.

Poikolainen on myös tehnyt 1960-luvulla useina vuosina Suomen Punaiselle Ristille joulukortteja.

Hänen taiteellinen tuotantonsa on ollut hyvin laaja. Parhaiten hänet tunnetaan ehkä madonna-aiheistaan.

## Lähteet
Yleisurheilun sisäratojen Euroopan-mestaruuskilpailut 1969

**[[Yleisurheilun sisäratojen Euroopan-mestaruuskilpailut]]** järjestettiin vuonna 1969 Belgradissa, Jugoslaviassa. Kisojen ajankohta oli 8.–9. maaliskuuta. Kisapaikkana oli Palac Lodowy, jonka juoksurata oli 195 metrin mittainen.

## Mitalistit
### Miehet

### Naiset

## Mitalitaulukko

## Katso myös
*Suomi yleisurheilun sisäratojen Euroopan-mestaruuskilpailuissa 1969

## Lähteet
*
Struerin kunta

**Struer** on Keski-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 20 990 asukasta, ja sen pinta-ala oli 246,2 neliökilometriä. Kunnan keskustaajama on myös nimeltään Struer.

Kuntauudistuksessa 2007 kuntaan liitettiin Thyholmin kunta.

## Lähteet

## Aiheesta muualla

* Struerin kunnan kotisivut
Red River Valley (kappale)

**Red River Valley** on yhdysvaltalainen kansansävelmä ja cowboylaulu. Sen arvellaan olevan peräisin 1870-luvulta. Laulu tunnetaan useilla eri nimillä. Sen sanoituksesta on olemassa myös useita toisistaan hieman poikkeavia versioita. 

Laulun kertosäe on:

:*So come sit by my side if you love me.*
:*Do not hasten to bid me adieu.*
:*Just remember the Red River Valley,*
:*And the cowboy that's loved you so true.*

Carl T. Sprague levytti laulun ensimmäisen kerran nimellä "Cowboy Love Song" vuonna 1925. Jules Verne Allen puolestaan 1929 nimellä "Cowboy's Love Song". Allenin versio oli suurempi menestys.

Vuosien varrella "Red River Valley" on levytetty monta kertaa. Esimerkiksi Woody Guthrie, Pete Seeger, Roy Rogers, Sons of the Pioneers ja Bill Haley ovat tehneet laulusta omat versionsa.

"Jarama Valley" on Espanjan sisällissodasta kertova laulu, jonka melodia on lainattu "Red River Valleysta". Sen on levyttänyt Woody Guthrie.

Vuonna 1959 Johnny and the Hurricanes levytti rock and roll-instrumentaaliversion laulusta nimellä "Red River Rock". Levy nousi listakärkeen sekä Yhdysvalloissa (#5) että Britanniassa (#3). 1970-luvulla Hurriganes teki oman versionsa "Red River Rockista".

1960-luvulla "Red River Valleyn" melodiaan tehtiin ruotsinkieliset sanat, joissa laulun tapahtumat siirrettiin Lappiin. Ruotsalaisen version nimi on "Vid foten av fjället", ja sen lauloi levylle Sven-Gösta Jonsson. Jonssonin hittikappale käännettiin myös suomeksi: Matti Heinivahon levyttämä "Tunturin juurella" on tarinaltaan suora käännös ruotsinkielisestä laulusta.

:*Lapin poika mä oon, juurta noitain*
:*taikarumpu soi syntyessäin*
:*porotokkaani huolella hoitain*
:*joiun luikkaan mä tunturiin päin*
Red River Valley

**Red River Valley** on Redjoen valuma-alueen muodostama alava alue, joka ulottuu Yhdysvalloissa Pohjois-Dakotan ja Minnesotan osavaltioiden alueelle sekä Kanadassa Manitoban provinssiin. Suurimmat asutuskeskukset ovat Redjoen varrella sijaitsevat Fargo, Grand Forks, Moorhead ja Winnipeg. Alava alue muodostui viimeisen jääkauden jälkeen jättämän Agassiz-jääjärven sijaitessa alueella.

## Lähteet
Elaninae

**Elaninae** on haukkojen heimoon kuuluva petolintujen alaheimo. Ryhmälle ominainen piirre on luinen harjanne silmien yläpuolella. Elaninae on Milvinaen lisäksi yksi kahdesta alaheimosta, joita kutsutaan haarahaukoiksi. Siihen luetaan kolme sukua, joista liitohaukkoja (*Elanus*) tavataan kaikilla mantereilla Etelämannerta lukuun ottamatta, kun taas yksilajisisten sukujen afrikansirohaukka (*Chelictinia riocourii*) elää Afrikassa ja pikkuhaukka (*Gampsonyx swainsonii*) Amerikassa.

## Suvut
* *[[Chelictinia]]*
* Liitohaukat *Elanus*
* *[[Gampsonyx]]*

## Lähteet
Ohjasnokitiira

**Ohjasnokitiira** (*Onychoprion anaethetus*, aiemmin *Sterna anaethetus*) on maapallon lämpimillä merialueilla tavattava tiiralaji.

## Koko ja ulkonäkö
Linnun pituus on 30–32&nbsp;cm ja paino 95–150&nbsp;g. Ohjasnokitiira on keskikokoinen tiira, jonka erottaa nokitiirasta pienemmän koon ja vaaleamman höyhenpuvun perusteella. Aikuisen linnun juhlapuvussa päälaki, niska ja ohjasjuova nokasta silmän taakse ovat mustat, otsa ja silmäkulmajuovat valkoiset, selkäpuoli, siivet ja pyrstö tumman harmaanruskeat ja alapuoli valkoinen. Nokka on musta ja pitkähkö. Sukupuolet ovat samanvärisiä.

## Esiintyminen
Ohjasnokitiira elää laajalla alueella trooppisen ja subtrooppisen merialueen saarilla: Australiassa ja muualla Oseaniassa sekä Kaakkois-Aasian saaristoissa, Intian ja Sri Lankan lounaisosissa, Arabian niemimaan ja Itä-Afrikan rannikoilla sekä Intian valtameren saarilla, lähimpänä Eurooppaa Punaisellamerellä ja Mauritanian rannikolla, sekä paikoin Keski-Amerikassa, Etelä-Amerikan pohjoisreunassa ja Karibianmeren saarilla. Lajin elinympäristön ala on 516&nbsp;000 neliökilometriä ja maailman populaation koko on 610&nbsp;000 – 1&nbsp;500&nbsp;000 yksilöä.

## Elinympäristö
Lisääntymisaikana ohjasnokitiirat elävät tavallisesti pienehköinä alle sadan parin yhdyskuntina, mutta joskus yhdyskunnassa on yli 2&nbsp;000 paria. Yhdyskunnat elävät yleensä saarilla ja koralliriutoilla, toisinaan rannikolla.

## Lisääntyminen
Ohjasnokitiiran pesä on maassa, yleensä heinikon tai kivikon suojassa, ja usein yläpuolelta näkymättömissä, esimerkiksi onkaloissa, pienissä luolissa, kivenlohkareen tai pensaan juurella. Naaras munii yhden munan, jota molemmat puolisot hautovat yhteensä nelisen viikkoa. Poikaset jättävät pesän noin kolmen päivän ikäisinä ja piiloutuvat lähistön heinikkoon. Ne ovat lentokykyisiä noin kahdeksan viikon ikäisinä, minkä jälkeen emot ruokkivat niitä vielä useita viikkoja. Seychelleillä laji voi pesiä 7,5–8&nbsp;kuukauden välein.

## Ravinto
Ohjasnokitiirat saalistavat meren pinnasta pieniä kaloja, äyriäisiä, nilviäisiä ja vesimittareita.

## Lähteet
* Cramp, Stanley (päätoim.) 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. 

### Viitteet
Ryan Bell

**Ryan Bell** (s. 17. huhtikuuta 1984 Orléans) on kanadalainen koripalloilija. Hän on tällä hetkellä vapaa pelaaja.

## Ura
Bell pelasi yliopistokoripalloa Carletonin yliopistossa. Viimeisellä kaudellaan hän teki 8,7 pistettä ja antoi 3,5 syöttöä ottelua kohden. Bell aloitti ensimmäisen ammattilaiskautensa Pro A:ssa pelanneessa Schalkessa. Hän pelasi joukkueessa 12 ottelua, joiden aikana hän teki 5,7 pistettä. Kauden jälkeen hän siirtyi Espoon Honkaan. Hänen sopimuksensa Hongan kanssa päättyi tammikuussa 2010.

## Lähteet

## Aiheesta muualla
*Maajoukkueen pelaajaprofiili  
*FIBA Americas 2009
Kris Holm

**Kris Holm** on kanadalainen yksipyöräilijä. Hän on pyöräillyt jo vuodesta 1986 ja häntä voidaankin pitää yhtenä lajin uranuurtajista. Hänellä on vuoden 2005 Euroopan, vuoden 2002 MM ja vuoden 1999 trialin mestaruus. Krisillä oli myös vuosina 1998-2004 sivuhypyn mestaruus hallusaan. Hän on ajanut vaikeassa maastossa yli 14 maassa mukaan lukien Keski-Amerikan korkein ja Pohjois-Amerikan 3. korkein vuori ja kauppareitti Himalajan yli Bhutaniin sekä Kiinan muuri. Holmin esiintyminen sarjoissa ja elokuvissa sekä muussa  mediassa on auttanut yksipyöräilyn suosion kasvua.

## Videot

*A Fine Balance
*Extreme Unicycling
*One Tired Guy
*Freeride Video
*Into The Thunder Dragon

## Lähteet
*Kris Holmin Kotisivut

## Aiheesta muualla
*Kris Holmin kotisivut
Which?

**Which?** on brittiläinen kuluttajavalistusjärjestö ja sen julkaisema samanniminen lehti. Järjestö kantoi alkujaan nimeä Association for Consumer Research, ja sittemmin Consumers' Association, kunnes se lopulta vaihtoi nimensä samaksi lokakuusta 1957 julkaistun lehtensä kanssa. Lehdessään järjestö julkaisee kuluttajille suunnattujen tuotteiden vertailuja. Järjestö on saanut virallisen aseman, jonka turvin sillä on oikeus tehdä kuluttajien puolesta valituksia viranomaisille. *Which?*-lehteä ei ole irtonumeromyynnissä.

Järjestöä kohtaan on esitetty myös kritiikkiä muun muassa sen järjestämistä kilpailuista, joiden palkintojen on pelätty vaarantavan järjestön riippumattomuuden. Myös järjestön harrastamaa massapostituksilla tapahtuvaa markkinointia on arvosteltu.

## Lähteet

## Aiheesta muualla
* Whichin kotisivut
Luettelo Michael Jacksonin ja The Jackson 5:n konserttikiertueista

Tämä on **luettelo Michael Jacksonin ja The Jackson 5:n konserttikiertueista**. The Jackson 5 oli yhdysvaltalainen yhtye, johon kuului tunnettu poptähti Michael Jackson. Yhtyeen ensimmäinen kiertue oli vuonna 1970 ja viimeinen kiertue vuonna 1984. 

Michael Jackson aloitti ensimmäisen soolokiertueensa vuonna 1987. Hänen viimeiseksi soolokiertueeksi jäi vuosina 1996-1997 kestänyt *HIStory World Tour*. Michael Jacksonin oli tarkoitus tehdä 50 konserttia Lontoossa usean vuoden tauon jälkeen, mutta hän kuoli sydämenpysähdykseen 25. kesäkuuta 2009.

## Kiertueet
### The Jackson 5

### The Jacksons

### Michael Jackson

### Suunniteltu konserttisarja

## Konsertit

## Cirque du Soleil

## Esiintymiset
### The Jackson 5

### The Jacksons

### Michael Jackson

## Lähteet
*
*George, Nelson (2004). *[[Michael Jackson: The Ultimate Collection]]* booklet. Sony BMG.
*
*
The Runaways (elokuva)

**The Runaways** on 19. maaliskuuta 2010 ensi-iltansa saanut yhdysvaltalainen elokuva, joka kertoo 1970-luvulla kuuluisuuteen nousseesta samannimisestä tyttöbändistä. Elokuva nähtiin jo 24. tammikuuta 2010 Sundancen elokuvajuhlilla. Elokuvan on ohjannut ja käsikirjoittanut Floria Sigismondi. ja sen pääosia esittävät Kristen Stewart, Dakota Fanning, Stella Maeve, Scout Taylor-Compton, Alia Shawkat ja Michael Shannon. Alia Shawkat esittää yhtyeen basistia, fiktiivistä roolia nimeltä Robin; hahmo luotiin, kun alkuperäinen basisti Jackie Fox ei antanut lupaa nimensä käyttöön.

Elokuva pohjautuu Cherie Currien vuonna 1989 kirjoittamaan kirjaan *Neon Angel: The Cherie Currie Story*, joka kertoo hänen rockelämästään ja ongelmistaan huumeiden ja alkoholin kanssa. 

## Juoni
Elokuva kertoo 1970-luvulla perustetun The Runaways -tyttöbändin tarinan. Elokuva kertoo kahdesta ystävyksestä nimeltä Jett ja Currie, jotka raivasivat tiensä Los Angelesin kapinoivista katulapsista legendaarisiksi rocktähdiksi.

## Rooleissa

## Soundtrack
Elokuvan virallinen soundtrack julkaistiin 23. maaliskuuta 2010. Kristen Stewart ja Dakota Fanning laulavat joitain kappaleita soundtrackilta.

### Kappaleet

Lähde: 

## Lähteet
Pietari-Leningrad

**Pietari-Leningrad** on Olavi Paavolaisen tekemä lyhyt kaupunkiesittely-kirja. Kirjan julkaisi vuonna 1946 Sanoma Oy. 

Kirjan alkuosa kertoo Pietarin ja Leningradin yleistä roolia Euroopassa, mm. sen kantamia monia nimityksiä: Pohjolan Venetsia ja Uusi Palmyra ym. Kirja kuvaa kaupungin perustamisen ja rakentamisen historian. 1700-luvun Pietarin kuvauksesta kirjoittaja hyppää kevytkenkäisen 1910-luvun Pietarin kuvaukseen. Suomalaisten osuus Pietarin historiassa kuvataan lyhyesti.

Toinen osa kuvaa Leningradin historiaa, jolloin kaupungin nimiä olivat: Vallankumouksen ja Leninin kaupunki. Paavolainen oli vuonna 1939 itse nähnyt paikan päällä mm. kaupungin teollisen roolin, uusien koulujen määrän ja uudistuneet museot.

Kirjassa on liitteenä Vera Inberin "Piiritetyssä Leningradissa talvella 1942" ja Ilja Ehrenburgin "Sinä ikuinen kaupunki", jotka molemmat kertovat neuvostoliittolaisten taistelusta Natsi-Saksaa vastaan.